Ce s-a ales şi din ce face bani fosta soţie a lui Mihăiţă Neşu. Fostul internaţional român a divorţat la scurt timp după cumplitul accident din 2011.
Maria şi Mihăiţă Neşu au fost căsătoriţi timp de 6 ani. Cei doi au decis să divorţeze în 2012, la un an distanţă de teribilul accident suferit de Mihăiţă Neşu. Maria a ieşit din lumina reflectoarelor şi a preferat să ducă o viaţă extrem de discretă. (VEZI IMAGINI EXTREM DE RARE ÎN GALERIA FOTO CU FOSTA SOŢIE A LUI MIHĂIŢĂ NEŞU)
Ce s-a ales şi din ce face bani fosta soţie a lui Mihăiţă Neşu
Conform unor informaţii extrem de rare apărute în spaţiul public, Maria ar fi căsătorită cu un om de afaceri din Oradea. Maria Gherman este designer de încălţăminte, scrie gsp.ro. Într-un interviu acordat colegilor de la AntenaStars, Mihăiţă Neşu a rupt tăcerea despre divorţul de Maria. Neşu a ţinut să precizeze că el este cel care a decis să divorţeze şi că fosta sa soţie a suferit mult. În spaţiul public, în 2012, au apărut informaţii conform cărora Maria ar fi fost cea care a decis să se despartă, lucru dezminţit cu vehemenţă de Neşu.
„De fapt, realitatea este că eu am hotărât să divorțez de ea pe caz de boală. A fost decizia mea. Oamenii au blamat-o foarte mult, pentru că oamenii nu pot înțelege (…) Mi-am dat seama că a fost un șoc foarte mare și pentru ea (…) Ei nu i-a plăcut niciodată să apară la televizor și majoritatea lucrurilor au fost exagerate. A fost alături de mine și la spital. Vreau să știe lumea că nu s-a întâmplat așa cum s-a scris„, a spus Mihăiţă Neşu la AntenaStars.
Mihai Neşu, care are 8 selecţii la echipa naţională a României, are 111 meciuri la FCSB şi 104 meciuri la Utrecht. Fostul internaţional român a decis să divorţeze de soţia sa după accidentul teribil suferit pe 10 mai 2011, în timpul unui antrenament al celor de la Utrecht.